recursal/SuperWikiNEXT-32B huggingface dataset:
Η **Μεγάλη Παραίτηση**, γνωστή και ως **Big Quit**, είναι μαζική αντίδραση που ξεκίνησε το Φεβρουάριο του 2021 και κατά την οποία οι εργαζόμενοι στις ΗΠΑ παραιτούνται οικειοθελώς από τις εργασίες τους. Η τάση είναι απάντηση στην πανδημία, την άρνηση της ομοσπονδιακής κυβέρνησης να παράσχει την απαραίτητη προστασία των εργαζομένων και τη στασιμότητα των μισθών παρά το αυξανόμενο κόστος ζωής. Μερικοί οικονομολόγοι περιέγραψαν τη Μεγάλη Παραίτηση ως ένα είδος γενικής απεργίας.

Ο όρος πιθανότατα επινοήθηκε από τον Anthony Klotz, καθηγητή διαχείρισης στο Mays Business School στο Texas A&M University, ο οποίος προέβλεψε τη μαζική έξοδο τον Μάιο του 2021.

Παραπομπές
----------

1. ↑  Curtis, Lisa. «Why The Big Quit Is Happening And Why Every Boss Should Embrace It». *Forbes* (στα Αγγλικά). Αρχειοθετήθηκε από το πρωτότυπο στις 16 Ιουλίου 2021. Ανακτήθηκε στις 16 Ιουλίου 2021.
Συντεταγμένες: 50°1′28″N 125°14′51″W﻿ / ﻿50.02444°N 125.24750°W﻿ / 50.02444; -125.24750

Το **Κάμπελ Ρίβερ** (αγγλικά: *Campbell River*) είναι μια παραθαλάσσια πόλη της Βρετανικής Κολομβίας στην ανατολική ακτή της Νήσου Βανκούβερ στο νότιο άκρο του Discovery Passage το οποίο βρίσκεται κατά μήκος του Inside Passage. Βρίσκεται σε κοντινή απόσταση από τις γειτονικές περιοχές των Quadra Island, Discovery Islands, Σέιγουορντ, Όιστερ Ρίβερ, Κόλντ Ρίβερ, Τάχσις και Ζέβαλος. Η πόλη Κάμπελ Ρίβερ με την απογραφή του 2011 έχει 31.186 πληθυσμό.

Παραπομπές
----------

1. ↑  www12.statcan.gc.ca/census-recensement/2016/dp-pd/prof/index.cfm?Lang=E.

Εξωτερικοί σύνδεσμοι
--------------------

* Επίσημη ιστοσελίδα

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Καναδάς
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154504751
* LCCN: n88278694

 |

 |
Το **καρσάνικο κέντημα** αποτελεί μια ιδιαίτερη κεντητική τεχνική, η οποία συναντάται στο χωριό Καρυά της Λευκάδος. Το Καρσάνικο Κέντημα έλκει την καταγωγή των τεχνικών του από τρόπους σύμπλεξης, οι οποίοι συναντώνται στον ηπειρωτικό και νησιωτικό ελληνικό χώρο, αλλά και στην Ιταλία. 

Δεν αποτελούσε αυτόνομο τεχνούργημα εξ αρχής, αλλά συμπλήρωνε, ως εξωραϊστικό στοιχείο μέρη της παραδοσιακής φορεσιάς και, κυρίως, την τραχηλιά. 

Διακρίνουμε τρεις τεχνικές στο καρσάνικο κέντημα: Η Καφασοβελονιά, το Πλακέ και το Σταυρογάζι. 

Τα σχέδια του κεντήματος είναι : η Κούπα, το Ψαράγκαθο, οι Ρόδες, η Σφραγίδα, η Λύρα, τα Φιοράκια, το φελί, το Μοτίφ.
Οι κεντήστρες της Καρυάς δούλευαν την σταυροβελονιά σε βαμβακερά ή και λινά χοντρά υφάσματα με χοντρές κλωστές πολύχρωμες.
Ο **μαγγανίτης** (αγγλ. manganite) είναι ορυκτό οξείδιο - υδροξείδιο του μαγγανίου. Οφείλει το όνομά του στη σύστασή του και αποτελεί ένα από τα σημαντικά μεταλλεύματα μαγγανίου, όπου ανευρίσκεται σε σημαντικές ποσότητες. Εξαλλοιώνεται προς πυρολουσίτη, ο οποίος σχηματίζει επιφλοιώσεις αλλοιώνοντας τη λάμψη του ορυκτού.

Σχηματίζεται σε υδροθερμικές αποθέσεις χαμηλών θερμοκρασιών ή σε αποθέσεις μαγγανιούχων θερμών πηγών, υποκαθιστώντας άλλα μαγγανιούχα ορυκτά. Απαντά επίσης σε ορισμένες ιζηματογενείς αποθέσεις, ενώ ανευρίσκεται και ως συστατικό ορισμένων αργίλων και λατεριτικών ιζημάτων.

Ορυκτά με τα οποία σχετίζεται είναι ο πυρολουσίτης, ο βραουνίτης, ο χαουσμανίτης, ο βαρύτης, ο ασβεστίτης, ο σιδηρίτης, ορισμένοι γρανάτες και ο γκετίτης.

Απαντά σε πολλά σημεία του πλανήτη. Κυριότερες εμφανίσεις του είναι στο Ilfeld και το Ilmenau των ορέων Χαρτς (Θουριγγία, Γερμανία), την Κορνουάλλη, την Κάμπρια και το Έξετερ στη Βρετανία, την περιοχή Bolet στη Σουηδία, το Οντάριο και άλλες περιοχές του Καναδά, τις ΗΠΑ (Πολιτείες Μίσιγκαν, Βιρτζίνια, Νέο Μεξικό, τη Γαλλία, την Κίνα, την περιοχή Αντοφαγάστα στη Χιλή, την Ελλάδα (περιοχές Καμάριζα και Πλάκα των μεταλλείων του Λαυρίου), τη Νότια Αφρική, τη Γκάνα και τη Γκαμπόν.

Πηγές
-----

* Handbook of Mineralogy
* Mindat.org
* Galleries.com
* Webmineral.com

Δείτε επίσης
------------

* Κατάλογος ορυκτών

Βιβλιογραφία
------------

* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0395511372

Σημειώσεις
----------

1. ↑  Αναφέρεται και ως ψευδορομβικός
Ο καθεδρικός ναός υπό κατασκευή τον Μάρτιο του 2018
Ο **Καθεδρικός Ναός της Θεοτόκου** (αρμενικά: Սուրբ Աստվածամոր Հովանու մայր տաճար) είναι εκκλησία της Αρμενικής Αποστολικής Εκκλησίας, η οποία βρίσκεται στην πόλη Στεπανακέρτ, στη Δημοκρατία του Αρτσάχ (Αζερμπαϊτζάν). Ένα άγαλμα 4 μέτρων του Βασιλέως Βατσαγκάν Γ’ σχεδιάστηκε να τοποθετηθεί σε ένα δίμετρο βάθρο κοντά στην εκκλησία. Ο ναός, όντας υπό κατασκευή εδώ και 12 χρόνια, καθαγιάστηκε στις 7 Απριλίου 2019.

Ο καθεδρικός ναός χρησιμοποιήθηκε ως καταφύγιο λόγω των βομβαρδισμών κατά τη διάρκεια του πολέμου του Ναγκόρνο-Καραμπάχ το 2020, με τους πολίτες να καταφεύγουν στο υπόγειο του καθεδρικού ναού από τους βομβαρδισμούς του Στεπανακέρτ από το Αζερμπαϊτζάν.

Παραπομπές
----------

1. ↑   Αρχειοθετήθηκε 24 November 2015 στο Wayback Machine. Construction of St. Mary Mother Cathedral of Stepanakert
2. ↑  «Since independence, 12 churches have been constructed in Artsakh and 4 are under construction» (στα Armenian).. Ανακτήθηκε στις 5 September 2017.
3. ↑  «Official ceremony of consecration and opening Cathedral of Intercession takes place in Stepanakert». *news.am*.
4. ↑  «Karabakh cathedral repurposed as bomb shelter». *France24*. 4 Οκτωβρίου 2020.
Κινηματικό διάγραμα ενός ρομπότ καρτεσιανών συντεταγμένων
Ένα **καρτεσιανό ρομπότ** ή **γραμμικό ρομπότ** είναι ένα βιομηχανικό ρομπότ του οποίου οι τρεις κύριοι άξονες ελέγχου είναι γραμμικοί (δηλαδή μετακινούνται σε ευθεία γραμμή και δεν γυρίζουν) και είναι σε γωνία 90 μοιρών ο ένας με τον άλλο. Μεταξύ άλλων προτερημάτων, αυτή η μηχανική διάταξη απλοποιεί τον έλεγχο ρομπότ και την επίλυση του βραχίονα. Τα ρομπότ καρτεσιανών συντεταγμένων με τον οριζόντιο άξονα στηριγμένο και στα δύο άκρα του μερικές φορές ονομάζονται και **ρομπότ γκάντρι** (gantry robots). Συνήθως είναι πολύ μεγάλα.

Μια συνηθισμένη εφαρμογή αυτού του τύπου ρομπότ είναι η μηχανή αριθμητικού ελέγχου με υπολογιστή (computer numerical control machine ή CNC machine). Η απλούστερη εφαρμογή χρησιμοποιείται στους μύλους και στις μηχανές επιλογής όπου ένας δείκτης μετακινείται σε ένα πεδίο χ-ψ ενώ ένα εργαλείο υψώνεται ή κατεβαίνει σε ένα επίπεδο για να ζωγραφίσει ένα ακριβές σχέδιο.

Εξωτερικοί σύνδεσμοι
--------------------

* Ένα βίντεο που δείχνει τη λειτουργία ενός ρομπότ γκάντρι
Η **Μαγδαληνή**, ιταλ.: *Maddalena de' Medici* (Μανταλένα ντε' Μεντίτσι, 25 Ιουλίου 1473–2 Δεκεμβρίου 1528) από τον Οίκο των Μεδίκων ήταν κόρη του κυρίου της Φλωρεντίας και με τον γάμο της έγινε δούκισσα του Σπολέττο.

Βιογραφία
---------

Ήταν κόρη του Λαυρεντίου Α΄ του *Μεγαλοπρεπούς*, κυρίου της Φλωρεντίας  Γεννημένη στη Φλωρεντία, εκπαιδεύτηκε με τα αδέλφια της στις ουμανιστικές σπουδές, από προσωπικότητες όπως ο Άντζελο Πολιτσιάνο.  Τον Φεβρουάριο του 1487 αρραβωνιάστηκε τον Φραντσεσκέτο Τσύμπο, γιο του πάπα Ιννοκεντίου Η΄.  Παντρεύτηκαν τον Ιανουάριο του 1488 και η Μαγδαληνή έφερε προίκα 4000 δουκάτα.  Αυτός ο γάμος έφερε στενότερους δεσμούς για την οικογένειά της και το Βατικανό, βοηθώντας τον αδελφό της Τζιοβάννι των Μεδίκων να διοριστεί ως καρδινάλιος.  Χρησιμοποίησε την επιρροή της στον πατέρα της, τον αδελφό της Πιέρο των Μεδίκων και τον πάπα (ο Τζιοβάννι έγινε ο πάπας Λέων Ι΄), για να βοηθήσει φίλους και πτωχούς ανθρώπους να λάβουν ενίσχυση και θέσεις εντός της Εκκλησίας και στη διακυβέρνηση της Πολιτείας. 

Το 1488 αγόρασε ένα θέρετρο με ιαματικά λουτρά στο Στιλιάνο.  Ανακαίνισε το ακίνητο και το μετέτρεψε σε κερδοφόρο θέρετρο. 

Η Μαγδαληνή έζησε στη Ρώμη μετά την εκλογή του αδελφού της Τζιοβάννι ως πάπα Λέοντα Ι΄ το 1513.  Λίγο μετά την εκλογή του, ο πάπας Λέων Ι΄ έκανε τον γιο της Ιννοκέντιο καρδινάλιο.  Η Μαγδαληνή έλαβε τη ρωμαϊκή υπηκοότητα και ένα επίδομα από τον αδελφό της το 1515.  Μερίμνησε για να παντρέψει όλα τα παιδιά της με ευγενείς οικογένειες. Συνέχισε στο ρόλο της ως μαικήνα, διαπραγματευόμενη με τον Πάπα Λέοντα Ι΄ και τον ανιψιό της Λαυρέντιο Β΄ κύριο της Φλωρεντίας για να εξασφαλίσει την προστασία καλλιτεχνών, χρήματα για την απελευθέρωση από τη φυλακή και την επιστροφή από την εξορία.  Απεβίωσε στη Ρώμη και τάφηκε στη βασιλική του Αγίου Πέτρου με εντολή του εξαδέλφου της, πάπα Κλήμη Ζ΄ των Μεδίκων.

Οικογένεια
----------

Παντρεύτηκε τον Φραντσεσκέτο Τσύμπο δούκα του Σπολέτο και απέκτησαν επτά παιδιά:

* Λουκρέτσιο 1489–1492, απεβ. 3 ετών.
* Κλαρίτσε 1490–1492, γεννήθηκε παραμορφωμένη, απεβ. 2 ετών,
* Ιννοκέντιος 1491–1550, καρδινάλιος,
* Λαυρέντιος 1500–1549 δούκας του Φερεντίλιο, παντρεύτηκε τη Ριτσιάρντα Μαλασπίνα και έγινε ο ιδρυτής του κλάδου Τσύμπο-Μαλασπίνα,
* Αικατερίνη 1501–1557, παντρεύτηκε τον δούκα του Καμερίνο,
* Ιππολίτα γενν. 1503, απεβ. το ίδιο έτος,
* Τζιοβάννι-Μπαττίστα 1505–1550,

Βιβλιογραφικές αναφορές
-----------------------

1. ↑  «10 historical mistakes in the TV Show Medici: Masters of Florence». 5 Ιανουαρίου 2017.
2. ↑  Tomas 2003, σελ. 24.
3. 1 2 3  Tomas 2003, σελ. 20.
4. ↑  Tomas 2003, σελ. 62-63.
5. 1 2  Tomas 2003, σελ. 90.
6. 1 2 3 4  Tomas 2003, σελ. 129.
7. ↑  Tomas 2003, σελ. 135.

Πηγές
-----

* Tomas, Natalie R. (2003). *The Medici Women: Gender and Power in Renaissance Florence*. Aldershot: Ashgate. ISBN 0754607771.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 220588987
* GND: 1016853777

 |

 |
Ο **Καθεδρικός του Αγίου Νερσή Σνορχαλί** (στα ισπανικά: **Iglesia Apostólica Armenia San Nerses Shnorhali**, στην αρμενική γλώσσα: **Սուրբ Ներսէս Շնորհալի եկեղեցի**) είναι ο καθεδρικός της Αρμενικής Αποστολικής Εκκλησίας στο Μοντεβιδέο και αποτελεί την έδρα της Αρχιεπισκοπής της Αρμενικής Αποστολικής Εκκλησίας στην Ουρουγουάη. Βρίσκεται στη γειτονιά Μπέλλα Βίστα. Δίπλα στον ναό υπάρχουν κτίρια που στεγάζουν ουρουγουανοαρμενικές οργανώσεις και μνημείο για την Αρμενική γενοκτονία, του Nerses Ounanian.

Είναι αφιερωμένος στον Αρμένιο Άγιο Νερσή Σνορχαλί, που ήταν Αρχιεπίσκοπος (Catholicos) της Αρμενικής Αποστολικής Εκκλησίας από το 1166 μέχρι το 1173. Το προσωνύμιο Σνορχαλί σημαίνει αυτός που είναι γεμάτος χάρη και του δόθηκε από τους συγχρόνους του για την ποιότητα των γραπτών του.
Ο **Kένεντι Ουίνστον** (*Kennedy Lawrence Winston*, 29 Ιουλίου 1984) είναι Αμερικανός καλαθοσφαιριστής.

Κολλεγιακή καριέρα
------------------

Γεννήθηκε στις 29 Ιουλίου του 1984 στην πόλη Prichard της Αλαμπάμα και έχει ύψος 2,00 μέτρα. Φοιτούσε από το 2002 έως το 2005 στο κολέγιο της Αλαμπάμα, στο οποίο αναδείχθηκε για 2 χρονιές πρώτος σκόρερ. Το 2004 αγωνίστηκε στα προημιτελικά του NCAA με την Αλαμπάμα χάνοντας την πρόκριση για το φάιναλ φορ από το Κονέκτικατ (87-71).

Επαγγελματική καριέρα
---------------------

Μετά την αποφοίτηση του από το Κολέγιο της Αλαμπάμα αγωνίστηκε υπό δοκιμή με τους Μέμφις Γκρίζλις χωρίς επιτυχία. Έτσι τη σεζόν 2005-2006 μετακόμησε στην Ευρώπη για να αγωνιστεί στην Γκραν Κανάρια για να σημειώσει 264 πόντους σε 29 αγώνες. 

Τη σεζόν 2006-07 αγωνίστηκε στον Πανιώνιο, έχοντας σκοράρει 527 πόντους σε 36 αγώνες (μ.ο. 14,6). Σημαντική ήταν η παρουσία του στους 2 νικηφόρους αγώνες που συμμετείχε απέναντι στον Ολυμπιακό όπου είχε πρωταγωνιστικό ρόλο. 

Οι εμφανίσεις του στους "κυανέρυθρους" του έδωσαν την ευκαιρία να αποκτηθεί από τον Παναθηναϊκό με διετές συμβόλαιο. Η προσαρμογή του στον Παναθηναϊκό ήταν σύντομη και έτσι στις 17/2/2008 έκανε την καλύτερη εμφάνισή του στο ελληνικό πρωτάθλημα και πάλι απέναντι στον Ολυμπιακό σημειώνοντας 26 πόντους (3/6 β. 1/1 δ. 7/8 τρ.).

Παραπομπές
----------

1. ↑  Ανακτήθηκε στις 4  Μαρτίου 2021.
2. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
3. ↑  *RealGM*. 2061. Ανακτήθηκε στις 4  Απριλίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Kennedy Winston στο Wikimedia Commons
* Η σελίδα του στο site του ΠΑΟ
Συντεταγμένες: 26°10′N 32°43′E﻿ / ﻿26.167°N 32.717°E﻿ / 26.167; 32.717

Η Κένα
Η **Κένα** (*αραβικά : قنا*) είναι πόλη της Αιγύπτου πρωτεύουσα του Κυβερνείου Κένα. Βρίσκεται στην ανατολική όχθη του Νείλου, ήταν γνωστή στην αρχαιότητα ως **Καινή** ή **Καινόπολις** από τους αρχαίους Έλληνες, και **Μαξιμιλιανούπολις** κατά την ελληνορωμαϊκή εποχή. Βρίσκεται 75 μέτρα πάνω από την επιφάνεια της θάλασσας με 230,392 κατοίκους. Απέχει 39 χλμ από το Φαγιούμ ενώ πολύ κοντά της, 5 χλμ, βρίσκεται ο αρχαιολογικός χώρος των Δενδέρων.

Η πόλη είναι γνωστή από την αρχαιότητα, έχει σημαντική ισλαμική κληρονομιά και ένα διάσημο τζαμί. Ο Αμπντ ελ Ραχίμ εγκαταστάθηκε στην Κένα κατά την επιστροφή του από τη Μέκκα και ίδρυσε ένα κέντρο Σούφι. Μετά το θάνατό του το 1195 ένα το τζαμί χτίστηκε πάνω από τον τάφο του και έγινε τόπος προσκυνήματος.

Κλίμα
-----

Κένα έχει ένα ζεστό κλίμα της ερήμου (BWH) σύμφωνα με το σύστημα ταξινόμησης κλίματος Κέππεν-Γκάιγκερ, με πολύ ζεστά καλοκαίρια. Οι χειμώνες είναι με ζεστές ημέρες, αλλά γίνονται δροσερές νύχτες.

Η υψηλότερη θερμοκρασία που καταγράφηκε ήταν στις 15 Μαΐου του 1991, που ήταν 50 ° C (122 ° F) και η χαμηλότερη θερμοκρασία ήταν στις 6 Ιανουαρίου 1989, το οποίο ήταν -1 ° C (30 ° F).

| Κλιματικά δεδομένα για την Κένα |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 33(91) | 37(99) | 43(109) | 46(115) | 50(122) | 50(122) | 49(120) | 49(120) | 46(115) | 44(111) | 40(104) | 37(99) | 50(122) |
| Μέση Μέγιστη °C (°F) | 21.4 | 23.7 | 28.1 | 33.6 | 38.4 | 39.8 | 39.8 | 39.8 | 36.6 | 33.7 | 28.4 | 23.2 | 32,21 |
| Μέση Μηνιαία °C (°F) | 13.4 | 15.2 | 19.5 | 24.8 | 29.8 | 31.4 | 31.8 | 32(90) | 29.1 | 26.1 | 20.4 | 15.2 | 24,06 |
| Μέση Ελάχιστη °C (°F) | 5.4 | 6.7 | 10.9 | 16(61) | 21.2 | 23.1 | 23.8 | 24.2 | 21.7 | 18.5 | 12.4 | 7.3 | 15,93 |
| Χαμηλότερη Ελάχιστη °C (°F) | −1(30) | −1(30) | 1(34) | 6(43) | 12(54) | 12(54) | 15(59) | 13(55) | 13(55) | 10(50) | 1(34) | 0(32) | −1(30) |
| Υετός mm (ίντσες) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) | 0(0) |
| *Πηγή #1:* Climate-Data.org |
| *Πηγή #2:* Voodoo Skies *for record temperatures* |

Παραπομπές
----------

1. ↑  www.geonames.org/350550.
2. ↑  www.citypopulation.de/Egypt-Cities.html.
3. ↑  Trismegistos, "Kaine (Qena)"
4. ↑  Alan B. Lloyd (editor), *A Companion to Ancient Egypt* (John Wiley & Sons 2010 ISBN 978-1-44432006-0), p. 459
5. ↑  «Qina Travel Guide». Αρχειοθετήθηκε από το πρωτότυπο στις 28 Δεκεμβρίου 2014. Ανακτήθηκε στις 25 Ιανουαρίου 2015.
6. 1 2  «Qena, Egypt». Voodoo Skies. Ανακτήθηκε στις 22 Ιουνίου 2013.
7. ↑  «Climate: Qena - Climate graph, Temperature graph, Climate table». Climate-Data.org. Ανακτήθηκε στις 14 Αυγούστου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Qena στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150096972
* LCCN: n80099532

 |

 |
Ο **Μιχάλης Παπαδόπουλος** γεννήθηκε στη Λευκωσία το 1972. Έκανε σπουδές Φιλοσοφίας στη Φιλοσοφική Σχολή του Αριστοτελείου Πανεπιστημίου Θεσσαλονίκης. Από νωρίς ασχολήθηκε με την ποίηση και έχει εκδώσει τρεις ποιητικές συλλογές: «Αμμόλιθος» (1997), «Εντός Συνόρων» (2000) και "Έλικας Φανταστικού Ελικοπτέρου" (2010). Η δεύτερη συλλογή του τιμήθηκε με το κρατικό βραβείο ποίησης της Κύπρου του 2001. Ο Μιχάλης Παπαδόπουλος συγκαταλέγεται στους νέους ποιητές της Κύπρου, οι οποίοι προτάσσουν με ανανεωτικές απαιτήσεις το ποιητικό τους όραμα και αξιοποιούν την κυπριακή, την πανελλήνια και την παγκόσμια παράδοση. Ποιήματά του έχουν δημοσιευθεί σε κυπριακά, ελληνικά και ξένα περιοδικά, ενώ έχουν επίσης μεταφραστεί σε διάφορες γλώσσες.
Εργάζεται ως δημοσιογράφος στον κυπριακό γραπτό και ηλεκτρονικό Τύπο.

Εργογραφία
----------

* "Αμμόλιθος" (1997)
* "Εντός Συνόρων" (2000)
* "Έλικας Φανταστικού Ελικοπτέρου" (2010)
* *"*Ανατολή ηλίου, αναστολή θανάτου*"* (2014)
* "Εκδοχές ενός ποιήματος" (2016)

Πηγές
-----

Ποιείν, Βιβλιοnet
Η **Μακαρία** ήταν κόρη του Ηρακλή και της Δηιάνειρας.

Η θυσία της Μακαρίας
--------------------

Αμέσως μετά τον θάνατο του Ηρακλή και την άνοδό του στον Όλυμπο, τα παιδιά του έμειναν χωρίς προστάτη και καταδιώχθηκαν από τον Ευρυσθέα. Κατέφυγαν αρχικώς στον βασιλιά της Τραχίνας, τον Κύηκα, που θυμόταν τις ευεργεσίες του Ηρακλή. Αλλά ο Ευρυσθέας τον ανάγκασε να τα διώξει. Τότε οι Ηρακλείδες πήγαν στην Αθήνα, όπου βασίλευε ο Θησέας (κατ' άλλους οι απόγονοί του), και του ζήτησαν άσυλο, καθίζοντας ως ικέτες στον *«Ελέου βωμόν»*.
Ο Ευρυσθέας ζήτησε την παράδοση των «ικετών», ωστόσο ούτε ο Θησέας, 
ούτε άλλος Αθηναίος δέχθηκε να τους παραδώσει, κι έτσι ο Ευρυσθέας 
κήρυξε τον πόλεμο στην Αθήνα. Στη μάχη που επακολούθησε στην Αττική,
οι Αθηναίοι κατετρόπωσαν τον στρατό του Ευρυσθέως, ο οποίος έχασε τη 
ζωή του, ενώ σκοτώθηκαν και οι 5 γιοί του. Η νίκη αυτή είχε προφητευθεί 
από το Μαντείο των Δελφών,
που είχε δώσει στους Αθηναίους την υπόσχεση ότι θα νικούσαν αν 
θυσιαζόταν με τη θέλησή της μία παρθένος από «γένος ευγενών». Η Μακαρία, κόρη του Ηρακλή και της Δηιάνειρας, θυσιάστηκε τότε θεληματικά για να χαρίσει τη νίκη στα αδέλφια της και τους Αθηναίους
Με τον όρο **Μακαρονισμός** χαρακτηρίζεται στην ποίηση η χρήση ανάμεικτων λέξεων διαφόρων διαλέκτων και γλωσσών σε σατιρικούς ιδίως στίχους.

Αυτή η ανάμειξη απαντάται πρώτα στον Αριστοφάνη αλλά και σε Λατίνους ποιητές όπως Πλαύτο, Λουκίνιο και Αυσόνιο, από τον δε Κοϊντιλιανό το είδος αυτό έλαβε την ελληνική ονομασία «κοινισμός» εκ του «κοινός».

Κυρίως όμως ο μακαρονισμός αναπτύχθηκε στην Ιταλία, απ΄ όπου και η ονομασία. Από εκεί εισήχθηκε στη κωμική ποίηση και άλλων ευρωπαϊκών λαών. Ο εθνικός ποιητής Διονύσιος Σολωμός στο σατυρικό του ποίημα «Το ιατροσυμβούλιο» αναμιγνύει στους στίχους του πλείστες ιταλικές λέξεις όπου ακόμα και δύο φορές παρεμβάλλει στίχους στην ιταλική:  

Είναι αρχόντισσα graziosa
είναι poi και generosa
Vera dama! - Τι γελάς;
Να μου τήνε προσκυνάς.
Ο Αδαμάντιος Κοραής από τη λέξη μακαρονισμός έπλασε και το ρήμα «μακαρονίζω» καθώς και τα επίθετα μακαρονικός, μακαρονιστικός, επίσης και τα επιρρήματα μακαρονιστί και μακαρονιστικώς, οι δε Νεόφυτος Δούκας και Κ. Κόντος ονόμασαν τους συγγραφείς του είδους αυτού «μακαρονιστές», ο δε Δ. Βερναρδάκης «μακαρονολογιωτάτους».

Προπολεμικά πολλά ελληνικά λαϊκά τραγούδια που γραμμοφωνήθηκαν στην Αμερική παρουσίαζαν μακαρονισμό. Στη δεκαετία του '60 με τον όρο αυτό χαρακτηρίζονταν η χρησιμοποίηση αρχαΐζουσας καθαρεύουσας σε «λίαν σχοινοτενές ύφος» καθώς και η κάθε εξεζητημένη λεξιθηρία από την αρχαία ελληνική γλώσσα.

Σήμερα, η λέξη μακαρονισμός χρησιμοποιείται σπάνια.
Ο αντισυνταγματάρχης **Κένεθ Έσεξ Έντζγουορθ** (αγγλικά: *Kenneth Essex Edgeworth*, 26 Φεβρουαρίου 1880 – 10 Οκτωβρίου 1972) ήταν Ιρλανδός αστρονόμος, οικονομολόγος και μηχανικός. Είναι κυρίως γνωστός από το ότι πρότεινε κατά τη δεκαετία του 1940 την ύπαρξη ενός δίσκου από παγωμένα ουράνια σώματα πέρα από την τροχιά του Ποσειδώνα, παρόμοιου με αυτό που πρότεινε δέκα χρόνια αργότερα ο Γκέραρντ Κάιπερ. Μεταγενέστερες παρατηρήσεις επιβεβαίωσαν την ύπαρξη αυτής της ζώνης, που έγινε γνωστή, κάπως άδικα, ως Ζώνη του Κάιπερ.

Βιογραφία
---------

Ο Έντζγουορθ γεννήθηκε στο Streete της Κομητείας Ουέστμιθ, όπου ο θείος του κατασκεύασε ένα αστεροσκοπείο. Αφού κέρδισε μια υποτροφία για σπουδές στη Μεγάλη Βρετανία, άρχισε μία στρατιωτική σταδιοδρομία ως αξιωματικός του Σώματος Μηχανικού του βρετανικού στρατού, κερδίζοντας παράσημα κατά τον Α΄ Παγκόσμιο Πόλεμο. Υπήρξε ένας από τους τελευταίους βραβευμένους με το Μετάλλιο Πόλοκ. Επέστρεψε στην Ιρλανδία τη δεκαετία του 1930, και ασχολήθηκε τόσο με δημοσιεύσεις σε θέματα διεθνούς οικονομίας, όσο και με την πλανητική Αστρονομία.

Προς τιμή του ονομάσθηκε ο αστεροειδής 3487 Έντζγουορθ (3487 Edgeworth).

Εξωτερικοί σύνδεσμοι
--------------------

* Βιογραφικό σημείωμα στη Βρετανική Αστρονομική Ένωση Αρχειοθετήθηκε 2007-09-28 στο Wayback Machine.

Παραπομπές
----------

1. 1 2  «Dictionary of Irish Biography». (Αγγλικά) *Dictionary of Irish Biography*. Βασιλική Ιρλανδική Ακαδημία. 009208.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 31581459
* LCCN: no95040862
* ISNI: 0000 0000 4609 666X

 |

 |
Ο **Κάσπαξ** (; - π. 1097/1098) ήταν Βυζαντινός ναύαρχος των τελών του 11ου αιώνα και ο οποίος έδρασε κατά την διάρκεια της περιόδου βασιλείας του Αλεξίου Α΄ Κομνηνού. 

Πέτυχε, μεταξύ άλλων, να ανακτήσει τον έλεγχο του συνόλου των νησιών του Αιγαίου Πελάγους, εκ των οποίων ορισμένα είχαν περιέλθει υπό τον έλεγχο του εμίρη της Σμύρνης, Τζαχά. Προς το 1098, ηγήθηκε του στόλου ο οποίος ενίσχυε τον Ιωάννη Δούκα, ο οποίος ηγείτο του βυζαντινού στρατού σε μια προσπάθεια ανακατάληψης του φυτικού τμήματος της Ανατολίας, το οποίο είχε καταληφθεί από τους Τούρκους. Αρχικώς, κατέλαβε την Σμύρνη, πόλη της οποίας όρισε ως κυβερνήτη τον Κάσπαξ. Ωστόσο, ο τελευταίος σύντομα φονεύθηκε από Μουσουλμάνο κάτοικο της πόλεως, με αποτέλεσμα, σε αντίποινα, οι δυνάμεις του να σφάξουν αριθμό κατοίκων, προτού ο Ιωάννης Δούκας πετύχει να επαναφέρει την τάξη, παρά τις αντίξοες συνθήκες.

Παραπομπές
----------

1. ↑  Ανακτήθηκε στις 20  Ιουνίου 2019.
2. ↑  Malamut 2007, σελ. 274.

Πηγές
-----

* (Γαλλικά) Malamut, Elisabeth (2007). *Alexis Ier Comnène*. Paris: Ellipses. ISBN 978-272-983-310-7.
* (Γαλλικά) Comnène, Anne (2006). Bernard Leib, επιμ. *L'Alexiade*. Paris: Les Belles lettres. ISBN 978-2-251-32219-3.


|  |  |
| --- | --- |
| 

|  |
| --- |
| * Πύλη:Βυζαντινή Αυτοκρατορία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kaspax  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Μαύρη Μοίρα** ήταν στολίσκος πειρατικών σκαφών που συγκρότησαν αρματολοί της περιοχής του Ολύμπου και ορισμένοι Μακεδόνες και 
Θεσσαλοί. Ο στολίσκος αυτός έδρασε το 1807 στον θαλάσσιο χώρο των Βορείων Σποράδων και στον Θερμαϊκό μέχρι τη Λήμνο προς βορρά και μέχρι τον Καφηρέα προς νότο.Όταν τον Αύγουστο του 1807 ο ναύαρχος Σινιάβιν με τον ρωσικό στόλο αποχώρησε από το Αιγαίο, αρκετοί Υδραίοι, Σπετσιώτες και κάτοικοι άλλων νησιών δεν ήθελαν να γυρίσουν στις πατρίδες τους, επειδή φοβούνταν τουρκικά αντίποινα. Σχηματίζοντας μικρούς στολίσκους με ορμητήριο τις Βόρειες Σποράδες λεηλατούσαν πλοία με τουρκική σημαία.  

Την ίδια περίοδο ο Αλή πασάς, θέλοντας να εκκαθαρίσει τη Θεσσαλία και τη Μακεδονία από τους αρματολούς, εξεστράτευσε εναντίον τους. Οι αρματολοί κατέφυγαν στις Βόρειες Σποράδες, όπου ενώθηκαν με τους πειρατές. Οι πιο σημαντικοί μεταξύ αυτών των αρματολών ήταν ο Γιάννης Σταθάς, ο Καψαβέρνης, ο Θύμιος Βλαχάβας, ο Τσαχίλας, οι Λαζαίοι, ο Σύρος, ο Μπεζιώτης, ο Ρομφαίης από τη Νάουσα, ο Βασίλης και ο Νικοτσάρας. Οργάνωσαν πολύ καλά τους πειρατικούς στολίσκους και τέθηκαν επικεφαλής τους. Πρώτοι καπετάνιοι αναδείχτηκαν ο Νικοτσάρας και ο Γιάννης Σταθάς. Έβαφαν τα πλοία τους μαύρα και τα πανιά σε σκούρο χρώμα. Γι' αυτό και ο στόλος τους πήρε το όνομα «Μαύρη Μοίρα».  

Ο περιηγητής Couzineri (Voyage dans le Macedoine, I, σελ. 74) γράφει ότι η Μαύρη Μοίρα αποτελούνταν από εβδομήντα πλοία διαιρεμένα σε δέκα μοίρες που αποκαλούνταν ταϊφέδες. Κάθε μοίρα έφερε το όνομα των αρματολών που επέβαιναν σ' αυτήν (δηλαδή Μοριάς, Ρούμελη, Βάλτος, Όλυμπος, Άσπρη Θάλασσα, Σκιάθος, Νάουσα, Κασσάνδρα κ.λπ.).  

Οι αρχικαπετάνιοι Σταθάς και Νικοτσάρας έκαναν ορμητήριό τους τη Σκιάθο, επιτίθεντο και καταβύθιζαν κάθε τουρκικό σκάφος, σκοτώνοντας τα πληρώματα, ενώ χτυπούσαν με εμβολή και βύθιζαν και πολεμικά πλοία, όπως κορβέτες και μπρίκια. Δημοτικά τραγούδια που διέσωσε ο Πάσοβ, μιλούν για τα κατορθώματα της Μαύρης Μοίρας στα ύδατα του Αιγαίου, της Κασσάνδρας και του Θερμαϊκού.  

Τον Νοέμβριο του επόμενου χρόνου τουρκική ναυτική μοίρα βαρέων σκαφών, αποτελούμενη από φρεγάτες και μπρίκια, επιτέθηκε στη βάση των πειρατικών στη Σκιάθο. Ο τουρκικός στόλος υπέστη καταστροφή, σ' αυτό δε βοήθησε και αγγλική πολεμική φρεγάτα που έπλεε εκεί.  

Οι Τούρκοι τότε επεδίωξαν τη συνδιαλλαγή: έδωσαν αμνηστία στους πειρατές, οι νησιώτες γύρισαν στα νησιά τους, οι αρματολοί στα αρματολίκια τους και η Μαύρη Μοίρα διαλύθηκε. Όμως, οι αρματολοί καθώς χωρίστηκαν, απομονωμένοι δέχτηκαν την επίθεση του Αλή πασά και μέσα σε τρία χρόνια εξοντώθηκαν όλοι.

Πηγές
-----

* *Μεγάλη Στρατιωτικὴ καὶ Ναυτικὴ Ἐγκυκλοπαιδεία. Tόμος Τέταρτος: Καβάδης–Μωριάς*. Ἀθήναι: Ἔκδοσις Μεγάλης Στρατιωτικῆς καὶ Ναυτικῆς Ἐγκυκλοπαιδείας. 1929, σελ. 482. OCLC 31255024.
Γεννήθηκε στις 30 του Αύγουστου το 1961 στην Αγγλία από κύπριους μετανάστες. Επαναπατρίστηκε στα 1969 και διέμενε στη Λάρνακα μέχρι το 1993 που εγκαταστάθηκε στην Αραδίππου και απέκτησαν με τη Λεώνη τρία παιδιά. Από το 1976 δραστηριοποιείται στην κυπριακή λογοτεχνία. Ποίηση του δημοσιεύεται στα έντυπα της Αριστεράς από τις αρχές της δεκαετίας του ’80. Την δεκαετία του ’80 για ένα διάστημα ήταν μέλος του επαρχιακού συμβούλιου της Ε.Δ.Ο.Ν. Λάρνακας. Γίνεται δεκτός σαν μέλος του Α.Κ.Ε.Λ. το 1983. Η πρώτη ποιητική παρουσία στα κυπριακά γράμματα με τίτλο «Ταυτότητα και Διαβατήριο ενός Κόσμου» αποσπά κρατικό έπαινο νέου λογοτέχνη το 1986. Πρόκειται για μια ποιητική απόδοση των προσωπικών του βιωμάτων ως ανάπηρου. Ακολουθούν το «Μισή Φωνή» το 1990, που αφιερώνει στους γονείς του και το «6-6.15μ.μ.» το 1991. Προσπάθειες να αποδοθούν τα ποιήματα αυτά και την τουρκική δεν καρποφορούν. Στην ανέκδοτη συλλογή «Σημεία της προοπτικής» απονέμεται το 1996 το Β’ βραβείο 70 χρόνων Κ.Κ.Κ. – Α.Κ.Ε.Λ. Το 1998 διατέλεσε μέλος του Διοικητικού Συμβουλίου της Παγκύπριας Οργάνωσης Αποκατάστασης Αναπήρων. Η απόδοση της επόμενης ποιητικής συλλογής με τίτλο «Το κόκκινο του γιασεμιού – Yasemin kırmızısı» το 2007 τόσο στην ελληνική όσο και στην τουρκική, καρποφορία πολύχρονων προσπαθειών, δίνει στο έργο, που είναι αφιερωμένο στον κύπριο πολιτικό Özker Özgür, το δικαίωμα να απευθύνεται σε όλους και σε κάθε κύπριο συμπολίτη του. Ακολουθεί η ποιητική συλλογή «Προοπτική-Perspectif», το 2011, που αφιερώνει στην πεθερά του Μαρούλλου που κατάγεται από την Ποταμιά. Το έργο ξεκινά, με αφορμή δοκιμασία υγείας που περνά ο αδερφικός του φίλος Μιχάλης Κυρλιτσιάς, με την προσφώνηση «Μιχάλη, σφίγγω σου το χέρι κι από καρδιάς σιδερένιος». Τελευταία ποιητική συλλογή, τον Ιούνη του 2014, με τίτλο «Μαζί – Birlikte». Ένα έργο αφιερωμένο στον φίλο του κι αδερφό Μιχάλη Κυρλιτσιά που για μια 25αετία είχαν μια κοινή πορεία καλλιτεχνικών και πολιτικών αναζητήσεων. Λαμβάνει μαζί με τη δημοσιογράφο Sevgül Uludağ το βραβείο του Ευρωπαίου πολίτη από το Ευρωπαϊκό Κοινοβούλιο, για το 2014, με αφορμή τη δράση και το έργο του στο θέμα της επαναπροσέγγισης ελληνοκυπρίων και τουρκοκυπρίων. Γράφει ποίηση για την ειρήνη και τα ανθρώπινα δικαιώματα, τις πανανθρώπινες αξίες και την Ελευθερία. Τα ποιήματά του εκδίδονται τόσο στην ελληνική όσο και στην τουρκική γλώσσα. (π.χ. «Το κόκκινο του γιασεμιού – Yasemin kırmızısı», «Προοπτική-Perspectif», και «Μαζί – Birlikte»). Η δράση και το έργο του αναδεικνύουν την αξία του αμοιβαίου σεβασμού και της συμφιλίωσης στέλνοντας το μήνυμα ότι η ειρήνη μπορεί και πρέπει να κυριαρχήσει στην Κύπρο. Δραστηριοποιείται, από το 2009, στο χώρο της εκπαίδευσης μέσα από τους φορείς των οργανωμένων γονιών.
Το **Κάσπερ** (*Casper*) είναι πόλη της πολιτείας Ουαϊόμινγκ των ΗΠΑ, έδρα της κομητείας Νατρόνα. Το Κάσπερ, με 57.900 κατοίκους σε εκτίμηση του 2019 είναι η δεύτερη σε πληθυσμό πόλη του Ουαϊόμινγκ μετά την πρωτεύουσα Σαϊέν. Το Κάσπερ αποκαλείται από τους ντόπιους «Πόλη του πετρελαίου» (*The Oil City*), έχοντας μακρά ιστορία εκμεταλλεύσεως των πετρελαιοπηγών του Σολτ Κρηκ. Υπάρχει επίσης παράδοση κτηνοτροφίας και της αντίστοιχης «κουλτούρας των καουμπόιδων». Στην πόλη μεγάλωσε ο πρώην αντιπρόεδρος των ΗΠΑ Ντικ Τσέινι.

Γεωγραφία
---------

Η πόλη βρίσκεται στο ανατολικό-κεντρικό Ουαϊόμινγκ, στους πρόποδες του ομώνυμου βουνού Κάσπερ, βόρειας απολήξεως της Οροσειράς Λάραμι. Είναι κτισμένη στις όχθες του ποταμού ποταμού Νορθ Πλατ, σε υψόμετρο 1.560 μέτρων πάνω από την επιφάνεια της θάλασσας. Οι γεωγραφικές συντεταγμένες της είναι 42°51΄ Βόρειο πλάτος και 106°19΄30΄΄ Ανατολικό μήκος. Πολύ κοντά της βρίσκονται οι κωμοπόλεις Μιλς, Έβανσβιλ και Μπαν Ναν (*Bar Nunn*). Σύμφωνα με το Γραφείο Απογραφών των ΗΠΑ, η συνολική έκταση της πόλεως είναι 70,55 τετραγωνικά χιλιόμετρα, από τα οποία το 0,88 τετρ. χιλιόμετρο (880 στρέμματα) καλύπτεται από υδάτινα σώματα. Ο Διαπολιτειακός Αυτοκινητόδρομος Interstate 25 αποτελεί τη βασική αρτηρία μεταφορών προς και από την Κάσπερ. Υπάρχει επίσης το «Διεθνές Αεροδρόμιο Κάσπερ-Κομητείας Νατρόνα».

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 24180. Ανακτήθηκε στις 6  Αυγούστου 2018.
2. ↑  United States Census Bureau: «2016 U.S. Gazetteer Files» (Αγγλικά) United States Census Bureau. Ουάσινγκτον. 2016.
3. ↑  United States Census Bureau: «2010 U.S. Gazetteer Files» (Αγγλικά) United States Census Bureau. Ουάσινγκτον. 2010. Ανακτήθηκε στις 9  Ιουλίου 2020.
4. ↑  *Απογραφές των Ηνωμένων Πολιτειών 2020*. data.census.gov/cedsci/table?t=Populations+and+People&g=0100000US%2C%241600000&y=2020. Ανακτήθηκε στις 1  Ιανουαρίου 2022.
5. ↑  «Find a County». National Association of Counties. Αρχειοθετήθηκε από το πρωτότυπο στις 31 Μαΐου 2011. Ανακτήθηκε στις 7 Ιουνίου 2011.
6. ↑  «City and Town Population Totals: 2010-2019». *census.gov*. Ανακτήθηκε στις 11 Ιανουαρίου 2021.

Εξωτερικοί σύνδεσμοι
--------------------

* Το Κάσπερ στα *Βικιταξίδια*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 240345842
* LCCN: n80060901
* GND: 4085168-0

 |

 |
Το ***Και η Γη γυρίζει*** είναι μουσικό άλμπουμ που κυκλοφόρησε το 2003 και αποτελεί το ντεμπούτο της Ανδριάνας Μπάμπαλη στη δισκογραφία.

Tο άλμπουμ περιλαμβάνει δεκατρία τραγούδια που έγραψαν για τη φωνή της Ανδριάνας τραγουδοποιοί όπως ο Νίκος Πορτοκάλογλου, ο Κώστας Λειβαδάς, ο Χρυσόστομος Μουράτογλου και ο Δημήτρης Μητσοτάκης (από το συγκρότημα Ενδελέχεια). Η ίδια η έγραψε στίχους σε πέντε τραγούδια και μουσική σε δύο.

> 
> Ενορχήστρωση : Χρυσόστομος Μουράτογλου  
> 
> Διεύθυνση παραγωγής : Χρυσόστομος Μουράτογλου  
> 
> Φωτογραφίες : Μάρω Κουρή  
> 
> Artwork : Δημήτρης Παναγιωτακόπουλος  
> 
> Label : Mercury 038472 2
> 
> 
>

Τα τραγούδια του άλμπουμ
------------------------

1. *Χαράζει Το Όνειρο*
2. *Μόνο Εσύ* (συμμετέχει ο Νίκος Πορτοκάλογλου)
3. *Δοκίμασέ Με*
4. *Μοίρα Μου Έγινες*
5. *Γύρνα Πίσω*
6. *Ατίθαση Καρδιά*
7. *Κοίτα Με*
8. *Μια Ευχή*
9. *Τρέμει Η Φωνή Μου*
10. *Η Χαρά*
11. *Στο Δρόμο*
12. *Όνειρο Της Μέρας*

### Singles

Το Μοίρα μου έγινες (Στίχοι - Μουσική: Κώστας Λειβαδάς) ήταν το πρώτο single του δίσκου και γνώρισε μεγάλη επιτυχία.  

Το μουσικό βίντεο σκηνοθέτησε η Μαρία Σκόκα.  

Το δεύτερο single ήταν το Γύρνα Πίσω (Στίχοι - Μουσική : Νίκος Πορτοκάλογλου).  

Το μουσικό βίντεο σκηνοθέτησε επίσης η Μαρία Σκόκα.  

### Πηγές

* Το "Και η Γη γυρίζει" στο discogs.com(Αγγλικά)
* Το "Και η Γη γυρίζει" στο musicbrainz(Αγγλικά)

### Εξωτερικοί σύνδεσμοι

* Κριτική του "Και η Γη γυρίζει" στο μουσικό περιοδικό musiccorner
* Το άλμπουμ στην πλατφόρμα του Spotify
* Το άλμπουμ στην πλατφόρμα του PLAY Store
* Το άλμπουμ στην πλατφόρμα του Apple Music[*νεκρός σύνδεσμος*]

Παραπομπές
----------

1. ↑  «Μοίρα μου έγινες Video». www.youtube.com. Ανακτήθηκε στις 23 Αυγούστου 2019.
2. ↑  «Γύρνα Πίσω Video». www.facebook.com. Ανακτήθηκε στις 8 Φεβρουαρίου 2013.
Ο Μιχάλης Κωνσταντάτος είναι Έλληνας σκηνοθέτης. Σπούδασε Σκηνοθεσία στη σχολή Σταυράκου και κοινωνιολογία στο Πάντειο πανεπιστήμιο.Σκηνοθέτησε εκπομπές για την τηλεόραση, μουσικά video clips και θεατρικές παραστάσεις. Επίσης σκηνοθέτησε δύο ταινίες μικρού μήκους :Το *Two times now* που απέσπασε δύο βραβεία καλύτερης ταινίας (Stockholm Film iFestival και Portable Film Festival), και το *only for ever* (Βραβείο κίνητρο του ΕΚΚ, Drama International Short Film Festival).Η ταινία *Luton, η* πρώτη μεγάλου μήκους του, έκανε την πρεμιέρα της στο διαγωνιστικό τμήμα του φεστιβάλ του San Sebastian. Έχει σκηνοθετήσει τις εξής θεατρικές παραστάσεις: X-TOKIO (2012-2013) – Από Μηχανής Θέατρο, PARKLIFE (2011) – Ίδρυμα Μιχάλης Κακογιάννης , THE FALL (2009-2010) - Bios

Πηγές
-----

* 
*
Το άριστα διατηρημένο κάσμπαχ Αΐτ-Μπεν-Χαντού του Μαρόκου
Η **Κάσμπα** (***kasbah*** ή ***Qassabah***, Αραβικά: "القصبة") είναι μοναδικό είδος μεντίνας, Ισλαμικής πόλης ή φρουρίου.

Η κάσμπα ήταν το μέρος όπου κατοικούσε ο τοπικός άρχοντας και σημείο άμυνας όταν η πόλη δεχόταν επίθεση. Χαρακτηριστικό μιας κάσμπα είναι τα ψηλά τείχη τα οποία συνήθως δεν έχουν κανένα παράθυρο. Πολλές φορές κτίζονταν στην κορυφή λόφων, καθιστώντας τα ευκολότερα να υπερασπιστούν, ή στην είσοδο λιμανιών. 

Η κατασκευή μιας κάσμπα ήταν συχνά ένδειξη πλούτου. Σχεδόν όλες οι πόλεις είχαν την δική τους κάσμπα, αφού ήταν απαραίτητη για την υπεράσπιση της πόλης. Όταν άρχισε ο αποικισμός της Βόρειας Αλγερίας, το 1830, υπήρχαν πολλές κάσμπες που διατηρήθηκαν για πάνω από 100 χρόνια. 

Ανάλογα κτίσματα με τις κάσμπες είναι τα Ισπανικά **Αλκασάμπα** (***alcazaba***) που βρίσκονται στην Ανδαλουσία και τις περιοχές εκείνες της Ισπανίας που έτυχαν Μουσουλμανικής κατοχής. Παραπλήσια σημασία φέρουν και τα **Casbah** όπως ονομάστηκαν τα Αλγερινά φρούρια από τους Γάλλους.
Το "**Μαύρο Παρεκκλήσι**" (Γερμανικά: Schwarze Kapelle, Αγγλικά: Black orchestra), ήταν ένας όρος που χρησιμοποιήθηκε από τη Γκεστάπο για να αναφερθεί σε μια ομάδα συνωμοτών στις γερμανικές ένοπλες δυνάμεις που σχεδίαζαν να ανατρέψουν τον Αδόλφο Χίτλερ.
 Στην ομάδα συμμετείχαν πολλοί ανώτατοι και ανώτεροι αξιωματικοί της Βέρμαχτ.

Σε αντίθεση με το Κόκκινο Παρεκκλήσι, το σοβιετικό δίκτυο πληροφοριών στο Τρίτο Ράιχ, τα μέλη της ομάδας ήταν αριστοκρατικής καταγωγής, είχαν περιφρόνηση για την ιδεολογία του ναζιστικού κόμματος και ήταν πολιτικά πιο κοντά στους Δυτικούς συμμάχους. Ο κύριος άξονας των δραστηριοτήτων της ομάδας ήταν συγκεντρωμένος στη γραμμή Παρίσι - Βερολίνο - Σμολένσκ.

Μέλη ομάδας
-----------

Το "μαύρο παρεκκλήσι" είχε μέλη σε όλο τον γερμανικό στρατό και την κυβέρνηση. Εκείνοι που θεωρούνται ότι ήταν ενεργοί με την ομάδα ενδεικτικά είναι: 

* Ούλριχ φον Χάσελ (1881-1944), Γερμανός πρεσβευτής στη Ρώμη
* Καρλ Φρίντριχ Γκέρντελερ (1884-1945), δήμαρχος της Λειψίας
* Στρατηγός Λούντβιχ Μπεκ (1880-1944), τέως αρχηγός του Γενικού Επιτελείου Στρατού (ΟΚΗ)
* Ντίτριχ Μπόνχεφερ (1906-1945), Λουθηρανός πάστορας και συγγραφέας
* Ναύαρχος Βίλχελμ Κανάρις (1887-1945), επικεφαλής της γερμανικής στρατιωτικής κατασκοπείας (Άμπβερ)
* Στρατηγός Χανς Όστερ (1887-1945), αναπληρωτής επικεφαλής της Άμπβερ

Δράση
-----

Τα μέλη της οργάνωσης ήταν πατριώτες Γερμανοί, συμπεριλαμβανομένων πολλών από τα ανώτερα κλιμάκια της Βέρμαχτ και της Άμπβερ, που φοβούνταν ότι οι πολιτικές του Χίτλερ θα κατέστρεφαν τη χώρα. 

Με την ανατροπή του Ναζιστικού Κόμματος ήλπιζαν να διατηρήσουν τη γερμανική κυριαρχία. Μέσα από την Άμπβερ του Ναυάρχου Κανάρις ήρθαν σε επαφή με τους ομολόγους τους στη Βρετανία και σε άλλα έθνη των συμμάχων, όπως και σε διάφορα ουδέτερα έθνη. 

Οι συνωμότες δεν επιζητούσαν αναγκαστικά την επανένταξη της Γερμανίας στην οικογένεια των ειρηνικών και δημοκρατικών εθνών. Αν μη τι άλλο, προσπάθησαν να εδραιώσουν τα οφέλη που είχε ήδη κάνει η Γερμανία υπό τον Χίτλερ.

Έτσι, αν και ο Χίτλερ είχε κάνει τη Γερμανία την πιο κυρίαρχη δύναμη του κόσμου, οι συνωμότες φοβούνταν ότι ο Φύρερ θα κατέστρεψε τελικά αυτή την κυριαρχία. Οι συμμαχικοί αξιωματούχοι αναγνώρισαν, περισσότερο από τους ίδιους τους συνωμότες, ότι οι στόχοι των συνωμότων δεν ήταν αναγκαστικά εκείνοι των συμμάχων. Ήσαν επίσης απρόθυμοι να δεχτούν την αξιοπιστία της οργάνωσης, πιστεύοντας ότι ήταν ένα μέτωπο κατά της Γκεστάπο.

Παραπομπές
----------

1. ↑  Επιχείρηση Βαλκυρία στο Cambrige Library (Αγγλικά) ανακτήθηκε 16 Αυγούστου 2019

Βιβλιογραφικές πηγές
--------------------

* (Γερμανικά) Herfeldt, Olav. *Schwarze Kapelle. Spionage und Widerstand. Die Geschichte der Widerstansgruppe um Admiral Wilhelm Canaris*. Augsburg: Weltbild, 1990. (ISBN 978-3-89350-077-2)
* Brown, Anthony Cave (1975). *Bodyguard of Lies*. New York: Harper & Row. ISBN 978-0-06-010551-8.
* Shirer, William L (1960). *The Rise and Fall of the Third Reich: A History of Nazi Germany*. New York: Simon & Schuster. ISBN 978-0-671-62420-0.
Ο **Μιχάλης Παπαδόπουλος** (1918-1982) ήταν Έλληνας δικηγόρος και πολιτικός. Υπηρέτησε ως Δήμαρχος Θεσσαλονίκης από το 1975 ως τον θάνατό του, το 1982. Ήταν ο πρώτος αιρετός δήμαρχος της πόλης μετά την πτώση της Δικτατορίας.

Σπουδές και νομική σταδιοδρομία
-------------------------------

Ο Παπαδόπουλος σπούδασε νομικά και οικονομικές επιστήμες και εν συνεχεία άσκησε τη δικηγορία στον Άρειο Πάγο.

Δήμαρχος
--------

Κέρδισε τις πρώτες αυτοδιοικητικές εκλογές μεταδικτατορικά, στις οποίες μετέσχε με την υποστήριξη του ΠΑΣΟΚ και του ΚΚΕ, επικρατώντας του Δημήτριου Ζάννα με ποσοστό 50,3% των ψήφων. 
Στις δημοτικές εκλογές του 1978 διεκδίκησε με επιτυχία την επανεκλογή του, υποστηριζόμενος από το ΠΑΣΟΚ, το ΚΚΕ, το ΚΚΕ Εσωτερικού, την ΕΔΗΚ και την ΕΔΑ με τον συνδυασμό "Δημοκρατική Θεσσαλονίκη". Ο Παπαδόπουλος επικράτησε του Κωνσταντίνου Τσίρου με ποσοστό 52,1% έναντι 47,4 για τον αντίπαλό του. 
Κατά την περίοδο της δημαρχίας του συντελέστηκε η οργάνωση των εσωτερικών υπηρεσιών του δήμου και τέθηκαν σε εφαρμογή διανοίξεις δρόμων, αποχετευτικά και έργα ηλεκτροφωτισμού στην πόλη.

Θάνατος και κηδεία
------------------

Ο Μιχάλης Παπαδόπουλος απεβίωσε από ανακοπή της καρδιάς ενώ ήταν δήμαρχος εν ενεργεία στις 31 Ιανουαρίου 1982 και κηδεύτηκε από τον ιερό ναό της του Θεού Σοφίας Θεσσαλονίκης.

Διαδοχή
-------

Μετά τον θάνατο του δημάρχου, ξέσπασαν εσωτερικές συγκρούσεις για τη διαδοχή του. Δήμαρχος εξελέγη τελικά ο πλειοψηφήσας δημοτικός σύμβουλος, με υπηρεσιακά καθήκοντα, ο συγγραφέας Κωστής Μοσκώφ.

Παραπομπές
----------

1. ↑  «Η ιστορία της Θεσσαλονίκης μέσα από τους δημάρχους που τη διοίκησαν τα τελευταία 150 χρόνια». *makthes.gr*. 21 Μαΐου 2019. Ανακτήθηκε στις 18 Μαΐου 2020. [*νεκρός σύνδεσμος*]
2. 1 2  «Παλλαϊκή συμμετοχή στην κηδεία του δημάρχου Θεσ/νίκης Μιχ. Παπαδοπούλου». 2 Φεβρουαρίου 1983. Ανακτήθηκε στις 18 Μαΐου 2020.  (εφ. Ριζοσπάστης, σελ. 3), μέσω ΕΒΕ (pdf)
3. ↑  "Θρίαμβος της λαϊκής κυριαρχίας χαρακτηρίζονται τα αποτελέσματα", εφ. Θεσσαλονίκη, 8 Απριλίου 1975, σελ. 5.
4. 1 2 3  Θεοδώρα Καρακιουλλάχ (25 Μαΐου 2019). «Οι δήμαρχοι της Θεσσαλονίκης από την μεταπολίτευση ως σήμερα». *thessnews.gr*. Αρχειοθετήθηκε από το πρωτότυπο στις 29 Σεπτεμβρίου 2019. Ανακτήθηκε στις 18 Μαΐου 2020.
5. ↑  «Δημοτικές εκλογές- ΕΕΤΑΑ, αποτελέσματα εκλογών». *www.eetaa.gr*. Ανακτήθηκε στις 3 Μαΐου 2020.
Η  ***μαύρη κότα*** (La poule noire) είναι ένα μυθιστορηματικό γκριμουάρ. Eίναι ένα μαγικό βιβλίο που εξηγεί πως να κατασκευάζουμε «μαγικά φυλακτά και δαχτυλίδια». Περιλαμβάνει επίσης αποσπάσματα της τεχνικής της νεκρομαντείας και της Καββάλα. Πιστεύεται ότι έχει γραφτεί τον 18ο αιώνα από έναν άγνωστο Γάλλο αξιωματικό που υπηρέτησε στον στρατό του Ναπολέοντα.

Το βιβλίο είναι ένα αφηγηματικό μυθιστόρημα με πρωταγωνιστή τον Γάλλο στρατιωτικό κατά τη διάρκεια της εκστρατείας εναντίον της Αιγύπτου. Ξαφνικά επιτίθενται Άραβες Βεδουίνοι. Ενώ όλοι οι άλλοι στρατιώτες πέφτουνε θύματα στην μάχη, ένας γέρος Τούρκος εμφανίζεται ανάμεσα στις πυραμίδες και βοηθάει τον Γάλλο αξιωματικό να ξεφύγει και να γλιτώσει από τον θάνατο. Τον οδηγεί σε ένα μυστικό εσωτερικό χώρο στις πυραμίδες, όπου του γιατρεύει τα τραύματα της μάχης και τον μυεί στην μυστική διδασκαλία αρχαίων χειρόγραφων που είχαν διασωθεί από την πυρκαγιά της βιβλιοθήκης του Πτολεμαίου. Στην συνέχεια το βιβλίο περιγράφει πώς φτιάχνονται τα δακτυλίδια που έχουν μαγικές δυνάμεις, τα μαγικά φυλαχτά και η «μαύρη κότα», από την οποία πήρε το όνομά του το ίδιο το βιβλίο. Η μαύρη κότα είναι ένα μαγικό αντικείμενο που έχει την ικανότητα να κάνει χρυσά αυγά, φέρνοντας αμύθητα πλούτη στον κάτοχό της.

Παραπομπές
----------

1. ↑  Spence, Lewis (2006). *An Encyclopaedia of Occultism*. σελ. 71. ISBN 978-1-59605-237-6.

Εξωτερικοί σύνδεσμοι
--------------------

* PaganPath.com Αρχειοθετήθηκε 2008-11-21 στο Wayback Machine. - another definition
* Grimoire: the magician's handbook
* Grimoires & Spellbooks - more information regarding associated grimoires
* Online book locations Download: The Black Pullet
Ο **Μαυρίκιος ο Χαρτουλάριος** (απεβ. 643 στη Ραβέννα) ήταν ένας Ρωμαίος, που εξεγέρθηκε στην Ιταλία.

Σόλιδος του Ηρακλείου, 21 χλστ, 4,42 γραμ. Επιγρ.: D N HERACLIVS PP AVI. Κόπηκε στην Κωνσταντινούπολη το 610-613.

Βιογραφία
---------

Το 638 ο Ρωμαίος Αυτοκράτορας Ηράκλειος (βασ. 610-641) ζήτησε από τον νεοεκλεγέντα πάπα Σεβερίνο να υπογράψει τη συγκατάθεσή του στην *Έκθεση*, ένα κείμενο που όριζε τον Μονοθελητισμό ως την επίσημη Αυτοκρατορική μορφή του Χριστιανισμού. Όταν ο Σεβερίνος δεν δέχθηκε, ο Ηράκλειος με τη σειρά του αρνήθηκε να τον αναγνωρίσει ως πάπα και έστειλε τον *χαρτουλάριο* (γραμματέα) Μαυρίκιο στη Ρώμη για να λάβει τη συμφωνία του πάπα με την *Έκθεση*.

Έπειτα από την άφιξή του, ο Μαυρίκιος, με την υποστήριξη του τοπικού Ρωμαϊκού στρατού, κατέλαβε το Λατερανό και λεηλάτησε το παπικό ανάκτορο. Ο Ισαάκιος ο Αρμένιος έξαρχος της Ραβέννας επίσης έσπευσε στη Ρώμη και κατάσχεσε τους θησαυρούς του Λατερανού για τον Αυτοκράτορα, αν και ο Μαυρίκιος κατακράτησε ένα σημαντικό μέρος γι' αυτόν και τους δικούς του. Ως αποτέλεσμα, για δύο έτη ο Σεβερίνος εμποδιζόταν να έχει πρόσβαση στο αξίωμά του. 

Το 643 ο Μαυρίκιος, τώρα δούκας της Ρώμης, προσπάθησε να επαναλάβει την επιτυχή του δράση, αλλά αυτή τη φορά ήταν αποφασισμένος να μη μοιραστεί τη λεία με άλλον. Εξεγέρθηκε εναντίον του Ισαάκιου και δήλωσε την ανεξαρτησία της Ρώμης από το εξαρχάτο και από τον Αυτοκράτορα Κώνστα Β΄ (βασ. 641-668), εγγονό του Ηρακλείου. Σε απάντηση ο Ισαάκιος έστειλε τον *μάγιστρο του στρατού* (magister militum) Δόνο, που συνέτριψε την εξέγερση. Ο Μαυρίκιος ζήτησε άσυλο στην εκκλησία της Σάντα Μαρία αντ Πραισέπε, αλλά τον έσυραν από εκεί και αλυσσοδεμένο τον έστειλαν στη Ραβέννα, όπου αποκεφαλίστηκε.

Πηγές
-----

* Davies, Raymond (1989). The Book of Pontiffs (Liber Pontificalis). Liverpool: University Press. pp. 65–69. ISBN 0-85323-216-4.
* Kaegi, Walter E. (2003). Heraclius - Emperor of Byzantium. Cambridge. pp. 272f.
* Winkelmann, Friedhelm (2000). Prosopography of the Middle Byzantine period. 3. Berlin: De Gruyter. pp. 198 No. 4894.
Συντεταγμένες: 35°7′39.68″N 33°56′35.66″E﻿ / ﻿35.1276889°N 33.9432389°E﻿ / 35.1276889; 33.9432389

Το **Κάστρο της Αμμόχωστου** ή **Πύργος του Οθέλο** όπως είναι γνωστό στην Κύπρο βρίσκεται στην κατεχόμενη Αμμόχωστο. 

Είναι άγνωστο πότε χτίστηκε για πρώτη φορά, στη Βυζαντινή εποχή υπήρχε ένας πύργος που στα χρόνια των Λουζινιανών ηγεμόνων επεκτάθηκε για να φτάσει στη σημερινή μορφή του από τους Ενετούς. Στη σημερινή τους μορφή τα τείχη έχουν μήκος 3,5 χιλιόμετρα , πάχος 4 μέτρα και ύψος (μ.ο.) 10 μέτρα. Το κάστρο προστάτευε το εσωτερικό λιμάνι της πόλης η είσοδος του οποίου κλεινόταν με αλυσίδα, όταν η πόλη πέρασε στα χέρια των Ενετών αυτοί έχτισαν νέους προμαχώνες και ενίσχυσαν τα τείχη. Το 1570 οι Τούρκοι πολιόρκησαν το κάστρο για έναν ολόκληρο χρόνο, μέχρι το 1571 .

Το κάστρο έχει τρεις προμαχώνες, τον προμαχώνα του Τοξότη με ύψος 36 πόδια, τον προμαχώνα Μαρτινέγκο ο οποίος στην Τούρκικη πολιορκία δέχτηκε όλο το βάρος της επίθεσης και ο προμαχώνας του ναυστάθμου. Έχει δύο πύλες, την πύλη της ξηράς και τη θαλάσσια πύλη.

Ο Πύργος του Οθέλο
------------------

Ο πύργος του Οθέλο αποτελεί τμήμα των οχυρώσεων του κάστρου της Αμμοχώστου. Είναι τετράγωνο κτίσμα με τέσσερις πύργους στις γωνίες του και ξεχωριστή τάφρο από το υπόλοιπο κάστρο. Κατά τη φραγκοκρατία εκεί δενόταν η μία άκρη της αλυσίδας που έκλεινε την είσοδο του εσωτερικού λιμένα της πόλης.

Η ονομασία του οφείλεται στο θεατρικό έργο του Σαίξπηρ, Οθέλος, που πιστεύεται ότι διαδραματίζεται εκεί παρόλο που ο ίδιος ο συγγραφέας αναφέρει απλά μια πόλη της Κύπρου. Σύμφωνα με το έργο ο Οθέλος ήταν Ενετός διοικητής της Αμμόχωστου .

Παραπομπές
----------

1. ↑  Δήμος Αμμόχωστου, Ιστορία της πόλης,Φραγκοκρατία, ανακτήθηκε 28/12/2008
2. ↑  Δήμος Αμμόχωστου, Ιστορία της πόλης,Ενετοκρατία, ανακτήθηκε 28/12/2008

Πηγές
-----

* Καθημερινή, ένθετο 7 ημέρες, *Αμμόχωστος 23 χρόνια πόλη φάντασμα*, τεύχος 12 Ιανουαρίου 1997.

Εξωτερικοί σύνδεσμοι
--------------------

* Φωτογραφία[*νεκρός σύνδεσμος*] των τειχών του κάστρου από το Γραφείο τύπου και Πληροφοριών της Κυπριακής Δημοκρατίας, ανακτήθηκε 28/12/2008
Ο **Μανώλης Σαρμάνης** είναι Έλληνας πυγμάχος. Γεννήθηκε στις 3 Ιανουαρίου 1962 στην Αθήνα.

Το 1982 κέρδισε το χρυσό μετάλλιο πυγμαχίας στο Πανελλήνιο Πρωτάθλημα αντρών στην κατηγορία 60 κιλών. Την ίδια χρονιά τον Οκτώβριο κέρδισε το χάλκινο μετάλλιο στου Βαλκανικούς Αγώνες Πυγμαχίας Αντρών, στην κατηγορία των 60 κιλών. Κέρδισε επίσης το χρυσό μετάλλιο στο Πανελλήνιο Πρωτάθλημα το 1983 στην κατηγορία 60 κιλών, και το 1984 στην κατηγορία 63,5 κιλών.

Το 1982-1983 ήταν μέλος της Εθνικής Ομάδας Πυγμαχίας, ενώ το 1984 κατέκτησε το χάλκινο μετάλλιο Μετάλλιο στο Προολυμπιακό Τουρνουά στη Γερμανία, στην κατηγορία των 63,5 κιλών. 

Στον Παναθηναϊκό εντάχθηκε στο τμήμα πυγμαχίας το 1975, ενώ από το 2013 είναι ο έφορος της Ομάδας Πυγμαχίας του Παναθηναϊκού.

Σε ψηφοφορία της ιστοσελίδας leoforos το 2015 για τον πολυτιμότερο πυγμάχου του Παναθηναϊκού, ο Σαρμάνης ψηφίστηκε στην πέμπτη θέση με 28 ψήφους

Ο Μανώλης Σαρμάνης συμμετείχε στο ψηφοδέλτιο με το «Παναθηναϊκό Κίνημα» ως υποψήφιος Δημοτικός Σύμβουλος στην Αθήνα στις δημοτικές εκλογές του 2014.

Παραπομπές
----------

1. 1 2 3  panathinaikos1908.gr
2. ↑  «ΟΤΑΝ ΕΓΡΑΨΕ ΙΣΤΟΡΙΑ Ο ΣΑΡΜΑΝΗΣ!». Αρχειοθετήθηκε από το πρωτότυπο στις 9 Σεπτεμβρίου 2015. Ανακτήθηκε στις 20 Οκτωβρίου 2016.
3. ↑  ΣΤΗΝ ΚΟΡΥΦΗ Ο ΑΪΔΙΝΙΩΤΗΣ !
4. ↑  ΟΙ ΠΑΛΑΙΜΑΧΟΙ ΠΡΩΤΑΘΛΗΤΕΣ ΤΟΥ Π.Α.ΟΩΣ ΥΠΟΨΗΦΙΟΙ ΤΩΝ ΔΗΜΟΤΙΚΩΝ ΕΚΛΟΓΩΝ
Ο **Μανώλης Λαζίκογλου** είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης κατά τα πρώτα χρόνια της Α' εθνικής κατηγορίας.

Καριέρα με τον Άρη
------------------

Ο Λαζίκογλου ξεκίνησε την καριέρα του στην ομάδα του Άρη Πρώτης Σερρών, όταν η ομάδα της Πρώτης αγωνίστηκε σε προκριματικά για τη Β’ Εθνική, κατά τη δημιουργία της δεύτερης εθνικής κατηγορίας. Το καλοκαίρι του 1962 υπέγραψε στον Άρη και σκόραρε στον πρώτο αγώνα του με τους "κίτρινους", στη νίκη με 2-1 κατά του Απόλλωνα Καλαμαριάς. Παρ' όλα αυτά, η συνέχεια του εκείνη τη χρονιά δεν ήταν καλή και στο τέλος της σεζόν η διοίκηση της ομάδας έδειξε την πρόθεση να το πραγματοποιήσει μια μεταγραφή σε άλλη ομάδα.

Ο προπονητής Μπέλα Πάλφι ζήτησε την παραμονή του και τον τοποθέτησε στην θέση του αριστερού οπισθοφύλακα, με τον Λαζίκογλου να πραγματοποιεί πολύ καλές εμφανίσεις, αλλά στα μέσα της σεζόν 1963-64 τραυματίστηκε σοβαρά στον μηνίσκο. Επέστρεψε στους αγωνιστικούς χώρους τον Ιανουάριο του 1965, αλλά το επόμενο καλοκαίρι αποτέλεσε παρελθόν από τους "κίτρινους".

Παραπομπές
----------

1. ↑  Σέρρες: Ο Άρης Πρώτης έγινε 90 ετών
2. ↑  Εφημερίδα Μακεδονία, 25/9/1962, Σελίδα: 4

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6